sagorsarker/bangla-wikipedia huggingface dataset:
আর. শানমুগাম

আর. শানমুগাম হলেন একজন ভারতীয় রাজনীতিবিদ, যিনি সর্বভারতীয় আন্না দ্রাবিড় মুনেত্র কড়গমের রাজনীতির সাথে যুক্ত ছিলেন। ১৯৭৭ সাল থেকে ১৯৮৯ সাল পর্যন্ত তিনি তামিলনাড়ু বিধানসভায় তিরুত্তানি বিধানসভা কেন্দ্রের বিধায়ক হিসেবে দায়িত্ব পালন করেছেন।
বি. সুন্দরম

বি. সুন্দরম হলেন তামিলনাড়ু বিধানসভার একজন সাবেক বিধায়ক। তিনি তিনবার তামিলনাড়ু বিধানসভায় দ্রাবিড় মুনেত্র কড়গমের টিকিটে তিনবার তিরুপ্পাত্তুর বিধানসভা কেন্দ্রের বিধায়ক হিসেবে নির্বাচিত হয়েছিলেন।
লাক্কাতুরা চা বাগান

লাক্কাতুরা চা বাগান সিলেট শহরের উপকণ্ঠে বিমানবন্দর সড়কে চৌকিদেকিতে মনোলোভা একটি চা বাগান । এটি 
বাংলাদেশের অন্যতম বৃহত্তম চা বাগান। বিশাল এই চা বাগানটি থেকে প্রতিবছর ৫ লক্ষ কেজি চা উৎপাদিত হয়। এর পাশেই বাংলাদেশ তথা উপমহাদেশের বৃহত্তম এবং সর্বপ্রথম প্রতিষ্ঠিত চা বাগান মালনীছড়া চা বাগান অবস্থিত।
ইংরেজ সাহেব হার্ডসনের হাত ধরে ১৮৪৯ সালে প্রতিষ্ঠিত চা বাগানটি। ন্যাশনাল টি কোম্পানি লিমিটেডের অধীনে চলে এই চা বাগানটি। সিলেটের এই চা বাগান থেকেই চা চাষের গোড়াপত্তন। যা এখন ইতিহাস ও ঐতিহ্যের অংশ।
সিলেট শহরের উত্তর প্রান্ত ঘিরে রাখা সবুজ বনানীই হলো লাক্কাতুরা চা বাগান। ২৯৩ হেক্টর বা প্রায় ৩২০০ একর জুড়ে এর অবস্থান। মালনীছড়া আর লাক্কাতুরা চা বাগান পাশাপাশি। ব্যবধান শুধু রাস্তার এপাশ ওপাশ। শ্রেষ্টত্বের দিক থেকে লাক্কাতুরা চা বাগানটি কখনো কখনো মালনীছড়া চা বাগানকে ছাড়িয়ে গেছে। বাগানে হাঁটলেই চোখে পড়বে কমলা, কাঁঠাল ও সুপারি বাগান। এছাড়া ট্যাং ফল, আগর, রাবার, চন্দনসহ অনেক ওষুধি-শোভাবর্ধক বৃক্ষ। বাগানের সব পথের ধারে উঁচু-নিচু টিলার ভেতর দিয়ে চলে গেছে মাটির রাস্তা। হেঁটে ভেতরে গেলে একেকটি রাস্তা ধরে প্রায় দুই ঘণ্টা হাঁটা যায়। 
চারপাশে চা বাগান আর মাঝখানে স্টেডিয়াম, সবুজ প্রকৃতির ভেতর স্টেডিয়াম পৃথিবীতে একটাই। সবুজ পাহাড়টিলা আর নয়নাভিরাম চা বাগানের মনোরম পরিবেশ বেষ্টিত এই স্টেডিয়ামটি সিলেট আন্তর্জাতিক বিমানবন্দর থেকে স্বল্প দূরত্বে অবস্থিত। এখানেই ২০১৪ টি-টুয়েন্টি মহিলা বিশ্বকাপের জমকালো আসর বসেছিল।
ঘূর্ণিঝড় বায়ু

অত্যন্ত তীব্র ঘূর্ণিঝড় বায়ু একটি শক্তিশালী গ্রীষ্মমণ্ডলীয় ঘূর্ণিঝড় যা শক্তিশালী হয় যা পূর্ব আরব সাগরের উত্তরে সৃষ্টি হয়। বায়ু তৃতীয় মাত্রার ক্রান্তীয় নিম্নচাপ, তৃতীয় ঘূর্ণিঝড় এবং ২০১৯ উত্তর ভারত মহাসাগর ঘূর্ণিঝড়ের দ্বিতীয় তীব্র ঘূর্ণিঝড়় এবং বছরের প্রথম ঝড় যা আরব সাগরে গঠিত হয়েছিল।
২০১৯ সালের জুন মাসে মালদ্বীপের ঠিক উত্তর পশ্চিমে আরবসাগরে একটি নিম্নচাপের সৃষ্টি হয় এবং আইএমডি একে "এআরবি ০১" হিসেবে শনাক্ত করে। নিম্নচাপটি উত্তরদিকে সরতে থাকে এবং ক্রমান্বয়ে শক্তিশালী হয়ে গভীর নিম্নচাপে রূপ নেয়। একইদিনে ঘূর্ণিঝড় বায়ু হিসেবে পরিগণিত হয়। ১১ জুন এটা ঘূর্ণিঝড় বায়ু হওয়ায় পরে সাফির-সিম্পসন হারিকেন উইন্ড স্কেল হিসেবে ক্যাটাগরি ১ মাত্রার ঝড় হিসেবে পরিচিতি পায়। ১২ জুন এটা ক্যাটাগরি ২ মাত্রার ঝড়ে রূপান্তরিত হয়। বায়ু প্রবল শক্তি নিয়ে ক্রমশ ভারতের উত্তরের দিকে অগ্রসর হতে শুরু করে।
ব্যবস্থাটি একটি গভীর নিম্নচাপে তীব্রতর হওয়ার ফলে, আইএমডি গুজরাটের উপকূলের একটি প্রাক-ঘূর্ণিঝড় পর্যবেক্ষণ শুরু করে। সংস্থাটি নির্দেশ করে যে, পরবর্তী ২৪ ঘণ্টার মধ্যে একটি ঘূর্ণিঝড় শক্তিশালী হবে। মৎস্যজীবীদের সতর্ক করা হয় যেন তারা ঝড়ের গতিপথের কাছাকাছি বা ঘূর্ণিঝড়ের পূর্বাভাসের পথে আরব সাগরে অগ্রসর না হয় এবং ইতোমধ্যে সমুদ্রে অবস্থানরত ব্যক্তিদের উপকূলে ফিরে আসতে আহ্বান জানানো হয়। ১২ জুন একটি খুব তীব্র ঘূর্ণিঝড়ের পূর্বাভাস দেওয়া হয়। ১০ জুন ১২:০০ ইউটিসি তে গুজরাটের উপকূলীয় অঞ্চলে প্রাক-পর্যবেক্ষণ একটি হলুদ ঘূর্ণিঝড় সতর্কতা জারি করে। ১১ জুন এটাকে একটি কমলা সতর্কতায় উন্নীত করা হয়।
১১ জুন, আইএমডি শক্তিশালীকরণ ব্যবস্থার সম্ভাব্য প্রভাব সম্পর্কিত তথ্য প্রকাশ করতে শুরু করে। গুজরাটের বেশ কয়েকটি উপকূলীয় অঞ্চলের জন্য ১.০-১.৫ মিটার ঝড়ের প্রবাহ ছিল। বাসিন্দাদের বাড়িঘর এবং গাছপালা, পাশাপাশি বন্যা এবং বিপজ্জনক বায়ুজনিত ক্ষতির সম্ভাবনা সম্পর্কেও সতর্ক করা হয়। ১২ জুন "'বায়ু"র তীব্রতা বৃদ্ধি পেলে আইএমডি নির্দেশ করে যে ঘূর্ণিঝড়ের গতিপথের ঘরবাড়ি সম্পূর্ণভাবে ধ্বংস হয়ে যাওয়ার সম্ভাবনা রয়েছে এবং কচ্ছ ঘরবাড়ির উল্লেখযোগ্য ক্ষতির সম্ভাবনা রয়েছে।
প্রবল বৃষ্টির সতর্কতা জারি করা হয়েছে মহারাষ্ট্র, গোয়া, গুজরাটের উপকূলীয় অঞ্চলে। ‘প্রবল ঘূর্ণিঝড়ে’ পরিণত হওয়া বায়ুর প্রভাবে ঝড় ও ভারি বৃষ্টিপাত হতে পারে বলে জানিয়েছে আবহাওয়া দপ্তর। এর প্রভাবে সৃষ্ট জলোচ্ছ্বাসে দেবভূমি দ্বারকা, পোরবন্দর, জুনাগড়, দিউ, গির সোমনাথ, আমরেলি ও ভাবনগর জেলার নিচু উপকূলীয় এলাকাগুলোতে বন্যা দেখা দিতে পারে।
১২ জুন বুধবার প্রায় ৩ লক্ষ মানুষকে উদ্ধার করে সুরক্ষিত জায়গায় সরানো হয়৷ পাশাপাশি মৎসজীবীদের সমুদ্রে যাওয়ায় নিষেধাজ্ঞা জারি করা হয়। উপকূলবর্তী এলাকায় স্কুল ও কলেজ বন্ধ রাখার নির্দেশ দেওয়া হয়।
উত্তর-পশ্চিম ভারতে গ্রীষ্মমণ্ডলীয় ঘূর্ণিঝড় অপেক্ষাকৃত কম আঘাত হানে এবং গুজরাত রাজ্যটি দুই দশকেরও বেশি সময় ধরে ঘূর্ণিঝড়ের সম্মুখীন হয়নি। এর আগে ১৯৯৮ সালের জুনে একটি অত্যন্ত তীব্র ঘূর্ণিঝড় আঘাত হানে যাতে ১০০০০ এর বেশি ব্যক্তির মৃত্যুর এবং ৪.৭ বিলিয়ন ডলার সম্পদের ক্ষতি হয়। বায়ুর প্রস্তুতির জন্য, ভারতীয় সরকার ১১ জুন জাতীয় দুর্যোগ প্রতিক্রিয়া বাহিনী থেকে ১৬০ জনকে গুজরাতে নিযুক্ত করে। পশ্চিম গুজরাটের সিক্কা বন্দর ১২ জুন বন্ধ থাকে এবং মুন্দ্রা এবং টুনা বন্দরে থেকে কর্মীদের সরিয়ের নেওয়া হয়।
আইটিসি রয়্যাল বেঙ্গল

আইটিসি রয়্যাল বেঙ্গল কলকাতার একটি পাঁচ তারকা বিলাসবহুল হোটেল। এটি ভারতের বৃহত্তম হোটেলগুলির মধ্যে একটি। এই হোটেলটি কলকাতার বাইপাসের পাশে ট্যাংরা অঞ্চলে অবস্থিত। এটি বিখ্যাত আইটিসি হোটেলস গ্রুপের বিলাসবহুল হোটেল গুলোর মধ্যে একটি। ৪.১৬ লক্ষ বর্গফুট জায়গার ওপর তৈরী এই হোটেলের নির্মাণ খরচ ১৪০০ কোটি টাকা। রয়্যাল বেঙ্গল-এর অন্যতম আকর্ষণ হচ্ছে এর মোট ৬১,০০০ বর্গফুটের বিশাল ব্যাঙ্কোয়েট, যার বিশেষ দ্রষ্টব্য ১৬,৪০০ বর্গফুটের স্তম্ভ বিহীন ব্যাঙ্কোয়েট হল।
পূর্ব কলকাতার বাইপাসের ধারে ‌"আইটিসি সোনার" হোটেলটির পাশে এই আইটিসি শিল্পগোষ্ঠী তৈরি করেছে ‘‌আইটিসি রয়্যাল বেঙ্গল’‌ হোটেল।
১১ জুন ২০১৯ সালে নতুন এই বিলাসবহুল হোটেলটির আনুষ্ঠানিক উদ্বোধন করেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়।
উদ্বোধনী অনুষ্ঠানে আইটিসি–‌র চেয়ারম্যান সঞ্জীব পুরি'র পাশাপাশি উপস্থিত ছিলেন ফিরহাদ হাকিম, সুব্রত মুখোপাধ্যায়, সাধন পান্ডে, সৌগত রায়, জাভেদ খান, শোভনদেব চট্টোপাধ্যায়ের মতো মন্ত্রী ও নেতারা৷ আর ছিলেন বহু শিল্পপতি।
এই গগনচুম্বী হোটেলের উচ্চতা ৪৩৬.৩৫ ফুট। রয়্যাল বেঙ্গলের গঠনশৈলী বানিয়েছে মার্কিন যুক্তরাষ্ট্র, আরব আমিরশাহী, বাহামা, ম্যাকাও, ওমানসহ বিশ্বের ১৬০টি দেশে বিলাসবহুল হোটেল নির্মাণের অভিজ্ঞতা যুক্ত বিশ্বখ্যাত "উইম্বার্লি অ্যালিসন টং অ্যান্ড গু"। হোটেলের অভ্যন্তরের সাজসজ্জার ভার ছিল উইলসন অ্যাসোসিয়েট-এর উপর।
রয়্যাল বেঙ্গলের অন্দরে রয়েছে মোট ৪৫৬টি ঘর, যার মধ্যে ৩৭৪টি ঘর ও স্যুট (যার মধ্যে ১০৪টি বিলাসবহুল স্মার্ট রুম), ৮২টি সার্ভিসড অ্যাপার্টমেন্ট, ১২টি রেস্তোরাঁ এবং ৫,৬৩০ বর্গমিটারের বিশাল ব্যাঙ্কোয়েট-সহ ১৫টি মিটিং ভেন্যু। এ ছাড়াও থাকছে ‘কায়া-কল্পা, দ্য রয়্যাল স্পা’ পরিষেবার সুবিধা। ৩৬০টি ঘরের মধ্যে ২৫৬টি ঘর থাকছে ‘টাওয়ার এক্সক্লুসিভ’ গোত্রে, যার আয়তন ৫২৭ বর্গফুট। বাকি ১০৪টি ঘর হল ৭৩০ বর্গফুটের ‘আইটিসি ওয়ান’ প্রিমিয়াম গোত্রের স্মার্ট রুম। এর সঙ্গেই থাকছে ১,০০০ বর্গফুট এবং ১৪০০ বর্গফুটের ১-২ বেডরুম সার্ভিসড অ্যাপার্টমেন্ট। এছাড়াও রয়েছে ১,০৫৬ বর্গফুটের ১২টি বিলাসবহুল স্যুট। হোটেলে ৬,৬২০ বর্গফুটের ‘দ্য গ্র্যান্ড প্রেসিডেন্সিয়াল স্যুট’ এবং ৩,৫০০ বর্গফুটের ‘দ্য প্রেসিডেন্সিয়াল স্যুট’-এ রয়েছে বিলাসিতার সব রকম উপকরণ।
রসনা তৃপ্তির জন্য রয়্যাল বেঙ্গলে রয়েছে ‘গ্র্যান্ড মার্কেট প্যাভিলিয়ন’, ‘রয়্যাল ভেগা’, ‘ওত্তিমো কুচিনা ইটালিয়ানা’, ‘দার্জিলিং লাউঞ্জ’ এবং ‘দ্য ব্রাস রুম’, প্রত্যেকে নিজের নিজের মেনুতে বাকিদের টেক্কা দিতে সব সময় প্রস্তুত। এর প্রত্যেকটির মধ্যে রয়েছে পৃথক পৃথক একাধিক কাউন্টার।
সুশান্ত সিং

সুশান্ত সিং হলেন একজন ভারতীয় রাজনীতিবিদ, যিনি বিজু জনতা দলের রাজনীতির সাথে যুক্ত। ২০০৯ সাল থেকে তিনি ওডিশা বিধানসভায় ভাটলি বিধানসভা কেন্দ্রের বিধায়ক হিসেবে দায়িত্ব পালন করছেন।
জাতীয় ভোক্তা অধিকার সংরক্ষণ অধিদপ্তর

জাতীয় ভোক্তা অধিকার সংরক্ষণ অধিদপ্তর একটি আধা-বিচারিক সরকারি সংস্থা যা পণ্য ও পরিষেবার উপর ভোক্তাদের অভিযোগ গ্রহণ ও তা নিষ্পত্তি এবং ভোক্তাদের অধিকার সংরক্ষণ করার অভিলক্ষ্যে কাজ করে থাকে। এর প্রধান সদর দপ্তর ঢাকায় অবস্থিত এবং প্রতিটি বিভাগে এর স্থানীয় দপ্তর রয়েছে।
"ভোক্তা অধিকার সংরক্ষণ আইন, ২০০৯" এর মাধ্যমে জাতীয় ভোক্তা অধিকার সংরক্ষণ অধিদপ্তর প্রতিষ্ঠা হয়। এই আইনের অধীনে জাতীয় ভোক্তা অধিকার সংরক্ষণ পরিষদ—ও প্রতিষ্ঠা হয়। একজন মহাপরিচালক "ভোক্তা অধিকার সংরক্ষণ অধিদপ্তর"—এর নেতৃত্ব দেন। ভোক্তাগণ কোনো ব্যবসায়িক প্রতিষ্ঠানের বিরুদ্ধে জাতীয় ভোক্তা অধিকার সংরক্ষণ অধিদপ্তরের নিকট অভিযোগ দায়ের করতে পারেন। অধিদপ্তর তদন্ত করে যদি অভিযোগ প্রমাণিত করতে পারে সেক্ষেত্রে উক্ত প্রতিষ্ঠানের বিরুদ্ধে জরিমানা আরোপ করা হবে এবং জরিমানার ২৫ শতাংশ ভোক্তাকে প্রদান করা হবে। ক্ষতিগ্রস্ত ভোক্তা দায়িত্বপ্রাপ্ত প্রতিষ্ঠানের বিরুদ্ধে অধিদপ্তরের সুব্যক্ত অনুমতি ছাড়া কোনও আইনি ব্যবস্থা নিতে পারে না যা ভোক্তাদের সমর্থনকারী দলের সমালোচনার মুখে পড়ে যে আইন প্রকৃতপক্ষে ভোক্তাদের স্বার্থের বিরুদ্ধে।
মো: সারওয়ার হোসেন

মো: সরোয়ার হোসেন (জন্ম ১৬ জানুয়ারি, ১৯৬৬) বাংলাদেশ সেনাবাহিনীর একজন সাবেক মেজর জেনারেল। ২০১৬ সালের নভেম্বর মাসে তিনি রাষ্ট্রপতির সামরিক সচিব হিসাবে নিয়োগ লাভ করেন। অবসর গ্রহণের পর তিনি মো. সারওয়ার হোসেন সিমটেক্স ইন্ডাস্ট্রিজ লিমিটেডের পরিচালক বোর্ডের চেয়ারম্যান হিসেবে দায়িত্ব পালন করছেন।
জেনারেল সারোয়ার ব্রিগেডিয়ার জেনারেল পদমর্যাদায় প্রতিরক্ষা গোয়েন্দা সংস্থা ডিজিএফআই’র ইন্টারনাল অ্যাফেয়ার্স ব্যুরোর পরিচালক ছিলেন তিনি। বাংলাদেশ মিলিটারি একাডেমির ১৫তম ব্যাচের কর্মকর্তা মো: সারওয়ার হোসেন ১৯৮৬ সালের ডিসেম্বরে সেনাবাহিনীতে কমিশন লাভ করেন। ডিজিএফআইতে কাজ করার আগে তিনি খুলনার মিলিটারি কলেজিয়েট স্কুলের অধ্যক্ষ হিসেবে দায়িত্ব পালন করেছেন। পার্বত্য শান্তি চুক্তির আগে ও পরে পার্বত্য চট্টগ্রামে দায়িত্ব পালন করেন মো: সারওয়ার হোসেন। ৪ ইস্ট বেঙ্গল রেজিমেন্ট এবং ৩০৫ ইনফান্ট্রি ব্রিগেডের নেতৃত্ব দিয়েছেন তিনি। মিরপুরের ডিফেন্স সার্ভিসেস কমান্ড অ্যান্ড স্টাফ কলেজ, ন্যাশনাল ডিফেন্স কলেজ এবং ভারতের কলেজ অফ ডিফেন্সে ম্যানেজমেন্ট থেকে বিভিন্ন ডিগ্রি অর্জন করেছেন তিনি। বর্তমানে ঢাকা বিশ্ববিদ্যালয় থেকে বাংলাদেশের মুক্তিযুদ্ধের ওপর পিএইচডি করছেন এই সেনা কর্মকর্তা। তিনি সমসাময়িক বিষয় নিয়ে বিভিন্ন  পত্রিকায় এবং ম্যাগাজিনে নিয়মিত  লেখালেখি করেন।  তার প্রথম বই, “শিরোনামহীন চিন্তা” বিভিন্ন বিষয়ে বিভিন্ন রকম নিবন্ধের সংগ্রহশালা। "“১৯৭১: রেজিসট্যান্স, রেসিলিয়েন্স অ্যান্ড রেডেম্পশন”" বইয়ের লেখক তিনি। বাংলাদেশের স্বাধীনতা যুদ্ধের একটি কাজ, ২০১৯ সালে প্রকাশিত হয়।
মধ্যপ্রাচ্য ও আফ্রিকায় শান্তিরক্ষা মিশনে দায়িত্ব পালন করেছেন তিনি।
<nowiki> </nowiki>পেশাগত ভূমিকার জন্য সেনাবাহিনীর ‘বিশিষ্ট সেবা পদক’ ও ‘সেনা গৌরব পদক’ পেয়েছেন মো: সারওয়ার হোসেন।
ক্ষমা (চলচ্চিত্র)

ক্ষমা হচ্ছে ১৯৯২ সালের বাংলাদেশী মারপিটধর্মী চলচ্চিত্র। চলচ্চিত্রটি রোজী ফিল্মসের ব্যনারে প্রযোজনা করেছে অভিনেত্রী রোজী আফসারী এবং পরিচালনা করেছেন মালেক আফসারী। এটি অভিনেত্রী রোজীর আফসারী প্রথম দিকের প্রযোজিত ও অভিনীত সিনেমা। ছবিটিতে শ্রেষ্ঠাংশে অভিনয় করেন শাবানা, আলমগীর, রোজী, রাজীব, মান্না ও খলিল। এই ছবির একটি গানে কণ্ঠ দিয়ে জাতীয় চলচ্চিত্র পুরস্কার পেয়েছেন সৈয়দ আব্দুল হাদী।
ক্ষমা চলচ্চিত্রের সঙ্গীত পরিচালনা ও সুরারোপ করেন আবু তাহের। গানে কণ্ঠ দেন সৈয়দ আব্দুল হাদী।
গোয়েন্দা কৌশিক

গোয়েন্দা কৌশিক রায় বাংলা সাহিত্যের একটি বিখ্যাত কমিক্স চরিত্র। চরিত্রটি সৃষ্টি করেছেন নারায়ণ দেবনাথ। গোয়েন্দা কৌশিকের প্রথম প্রকাশ ১৩৮২ সালের ফাল্গুন মাসের (১৯৭৬) শুকতারায় "সর্পরাজের দ্বীপে" - এই রঙীন কমিক্সটির মাধ্যমে।
গোয়েন্দা কৌশিকের চরিত্রটি নির্মিত হয়েছে অনেকটা বিদেশী সাহিত্যের স্পাই বা সিক্রেট এজেন্ট চরিত্রগুলির ছাঁচে। কৌশিক রায় ভারত সরকারের গোয়েন্দা দফতরের এক ক্ষুরধার মস্তিষ্কের গুপ্তচর, যার ডানহাতে রয়েছে বিশেষ অস্ত্রে সজ্জিত শ্বেত আবরণের লৌহমুষ্টি। সে মার্শাল আর্ট ও বক্সিং-এ সিদ্ধহস্ত। কৌশিক রায়ের চরিত্রটিকে আন্তর্জাতিক রূপ দেওয়ার জন্য কৌশিকের অধিকাংশ অভিযানের প্রেক্ষাপট করা হয়েছে বিদেশের মাটিতে।
শিশু-কিশোর পত্রিকা শুকতারার প্রচ্ছদে গোয়েন্দা কৌশিকের চিত্রকাহিনীগুলি সর্বপ্রথম বের হয়েছিল। এরপর ২০১৩ সালে দেব সাহিত্য কুটীর কৌশিক সিরিজের দশটি কমিক্স নিয়ে "গোয়েন্দা কৌশিক" নামে একটি সংকলন প্রকাশ করে। এই সংকলনে দুটি কৌশিক-কাহিনী অন্তর্ভুক্ত হয়নি - "সর্পরাজের দ্বীপে" এবং "রহস্যময় দ্বীপে কৌশিক"।
এখনও পর্যন্ত গোয়েন্দা কৌশিক সিরিজের মোট বারোটি কমিক্স প্রকাশিত হয়েছে। সেগুলি হল-
১১ (সংখ্যা)

১১ (এগারো) হলো ১০ এর পরবর্তী এবং ১২ এর পূর্ববর্তী স্বাভাবিক বিজোড় সংখ্যা। সংখ্যাতালিকায় এটি প্রথম পাশাপাশি পুনরাবৃত্তিমূলক সমাঙ্ক (repdigit)। এটি একক-রূপমুলবিশিষ্ট মৌলিক সংখ্যাও বটে।
"এগারো" এর ইংরেজি "eleven" শব্দটি এসেছে পুরাতন ইংরেজি "ęndleofon" থেকে, যেটি প্রথম প্রত্যয়িত হয়েছে বেডে-এর ৯ম শতাব্দীর শেষের "একসেনশিয়ায় হিস্টোরি অব ইংলিশ পিপল" এ।
পি. আসায়ান

পি. আসায়ান হলেন তামিলনাড়ু বিধানসভার একজন সাবেক বিধায়ক। তিনি তিনবার তামিলনাড়ু বিধানসভায় দ্রাবিড় মুনেত্র কড়গমের টিকিটে ১৯৮৯ ও ১৯৯৬ সালে আন্দিপাত্তি বিধানসভা কেন্দ্রের বিধায়ক হিসেবে নির্বাচিত হয়েছিলেন।
জি. আনবালাগান

জি. আনবালাগান হলেন একজন ভারতীয় রাজনীতিবিদ,
যিনি দ্রাবিড় মুনেত্র কড়গমের রাজনীতির সাথে যুক্ত। ২০১১ সাল থেকে তিনি তামিলনাড়ু বিধানসভায় একজন সাবেক বিধায়ক। তিনি তিনবার তামিলনাড়ু বিধানসভায় কুম্বাকোনাম বিধানসভা কেন্দ্রের বিধায়ক হিসেবে দায়িত্ব পালন করছেন।
রাজাগঞ্জ ইউনিয়ন

রাজাগঞ্জ সিলেট জেলার অন্তর্গত কানাইঘাট উপজেলার একটি ইউনিয়ন।
১০,৮৮৫ একর বা ৫৫ বর্গ কি.মি.।
মোট জনসংখ্যা ৪৫,০৫১ জন। পুরুষ- ২০৯৩০ জন, মহিলা- ২৪,১২১ জন। ১৭৮৪৫ জন।
কানাইঘাট উপজেলা হতে দুরত্ব  সড়ক পথে ৩০ কি.মি.। পূর্বে ঝিঙ্গাবাড়ী(কানাইঘাট), পশ্চিমে বাঘা(গোলাপগঞ্জ), উত্তরে জৈন্তাপুর, দক্ষিণে সুরমা নদী (গোলাপগঞ্জ)।
এ ইউনিয়নের শিক্ষার হার ৭০%।
রাজাগঞ্জ ইউনিয়ন বুরহান উদ্দিন রোডের ঠিক পাশে রাজাগঞ্জ বাজারে অবস্থিত। রাজাগঞ্জ ইউনিয়নের গ্রাম্য রাস্তাগুলি এখনও বেশিরভাগ  কাঁচা ও ইট সলিং।
রামপাশার জমিদার বাড়ি

রামপাশার জমিদার বাড়ি বাংলাদেশ এর সিলেট জেলার বিশ্বনাথ উপজেলা অবস্থিত এক ঐতিহাসিক জমিদার বাড়ি। এটি বিশেষ করে মরমি কবি হাসন রাজার বাড়ি হিসেবে বেশ পরিচিত এবং ঐতিহাসিক। 
অন্যান্য জমিদার বাড়ি থেকে এই জমিদার বাড়িটি একদমই ভিন্ন। এটি ইতিহাসের পাতায় আলাদা করে জায়গা করে নিয়েছে। কারণ এটি মরমি কবি হাছন রাজার জমিদার বাড়ি। হাছন রাজার জমিদার বাড়ি হিসেবে এটি অধিক পরিচিত। হাছন রাজার পূর্ব পুরুষরা ছিলেন হিন্দু ধর্মালম্বী। এই জমিদার বাড়ির মূল প্রতিষ্ঠাতা কে তা সঠিকভাবে জানা যায়নি। একটি সূত্র অনুযায়ী এই জমিদার বাড়ির প্রতিষ্ঠাতা হিসেবে ধরা যায় বিরেন্দ্রচন্দ্র সিংহদেব (বাবু খান)। তিনিই হিন্দু ধর্ম পরিবর্তন করে ইসলাম ধর্ম গ্রহণ করেন। হাছন রাজার পিতা দেওয়ান আলী রাজা চৌধুরী ছিলেন উক্ত জমিদারী এলাকার একজন প্রভাবশালী জমিদার। তার আওতায় দুই এস্টেটের অর্থাৎ দুই এলাকার জমিদারী ছিল। একটি ছিল রামপাশার, আরেকটি ছিল লক্ষণশ্রীর। হাছন রাজারা ছিলেন দুই ভাই। তার বাবার পরে রামপাশার জমিদারী দেখাশুনা করতেন তার বড় ভাই। আর লক্ষণশ্রীর জমিদারী দেখা করতেন হাছন রাজা। কিন্তু হঠাৎ ৩৯ বছর বয়সে তার বড় ভাই মারা গেলে। দুই জমিদারীর দায়িত্ব এসে পড়ে হাছন রাজার হাতে। এরপরই তিনি এই দুই জমিদারী এলাকা একাই সামলাতে থাকেন। প্রথম জমিদারী বয়সে হাছন রাজা ছিলেন একজন ভোগবিলাসী জমিদার। পরবর্তীতে এক আধ্যাত্নিক স্বপ্নের মাধ্যমে তার জীবনের মোড় পাল্টে যায়। তিনি বিলাসবহুল জীবন ছেড়ে সাধারণভাবে চলাফেরা করতে শুরু করেন। শেষপর্যন্ত পরিণত বয়সে তিনি বিষয় সম্পত্তি বিলিবণ্টন করে দরবেশ-জীবন যাপন করেন। তার উদ্যোগে হাসন এম.ই. হাই স্কুল, অনেক ধর্ম প্রতিষ্ঠান, আখড়া স্থাপিত হয়।
অযত্ন ও অবহেলায় হাছন রাজার একমাত্র স্মৃতি বিজড়িত এই জমিদার বাড়িটি এখন ধ্বংসের মুখে। বাড়ির দেয়ালে ময়লা-আবর্জনায় পরিপূর্ণ হয়ে রয়েছে।
ভি. আনবালাগান

ভি. আনবালাগান হলেন একজন ভারতীয় রাজনীতিবিদ,
যিনি দ্রাবিড় মুনেত্র কড়গমের রাজনীতির সাথে যুক্ত ছিলেন। ১৯৮৯ এবং ১৯৯৬ সালে তিনি তামিলনাড়ু বিধানসভায় চেয়্যার বিধানসভা কেন্দ্রের বিধায়ক হিসেবে নির্বাচিত হয়েছিলেন।
টমাস গ্রুব

টমাস আন্ডারউড গ্রুব (; জন্ম: ২ সেপ্টেম্বর, ১৮৫৭ - মৃত্যু: ৫ আগস্ট, ১৯২৭) টারানাকি অঞ্চলের নিউ প্লাইমাউথ এলাকায় জন্মগ্রহণকারী নিউজিল্যান্ডীয় বংশোদ্ভূত প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮০ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের ভূমিকায় অবতীর্ণ হয়েছিলেন। এছাড়াও, দলের প্রয়োজনে ডানহাতে মিডিয়াম বোলিং করতেন টম গ্রুব নামে পরিচিত টমাস গ্রুব।
১৮৭০-এর দশকের শেষার্ধ্ব থেকে ১৮৮০-এর দশকের সূচনাকাল পর্যন্ত মেলবোর্ন ক্রিকেট ক্লাবের সফলতম ব্যাটসম্যানের মর্যাদা লাভ করেছিলেন তিনি। ১৮৭৯-৮০ মৌসুমে ইস্ট মেলবোর্ন ক্লাবের পক্ষে ১৫৫.৩৩ গড়ে রান তুলেন। ফলশ্রুতিতে, একমাত্র টেস্টটিতে অংশগ্রহণের সুযোগ হয় তার। ১৮৮৪ সালের মার্চ ও এপ্রিলে সাউথ মেলবোর্ন দলের বিপক্ষে স্বাগতিক দলের মাঠে ১০১ ও ৯৮ রান তুলেছিলেন। তন্মধ্যে, দ্বিতীয় ইনিংসে জি. গর্ডনের সাথে শেষ উইকেট জুটিতে ১৭৪ রান যুক্ত করেছিলেন তিনি।
১৮৭৮-৭৯ মৌসুম থেকে ১৮৮১-৮২ মৌসুম পর্যন্ত টমাস গ্রুবের প্রথম-শ্রেণীর খেলোয়াড়ী জীবন চলমান ছিল। পুরোটা সময়ই ভিক্টোরিয়ার পক্ষে খেলেছেন। এ পর্যায়ে তেরোটি প্রথম-শ্রেণীর খেলায় অংশ নিয়েছিলেন তিনি। ব্যক্তিগত সর্বোচ্চ করেন ৬১ রান।
সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন টমাস গ্রুব। ১৮৮০ সালে অস্ট্রেলিয়া দলের সাথে ইংল্যান্ড গমন করেন। ৬ সেপ্টেম্বর, ১৮৮০ তারিখে ওভালে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার। এরফলে, নিউজিল্যান্ডীয় বংশোদ্ভূত প্রথম টেস্ট ক্রিকেটারের সম্মাননা লাভের অধিকারী হন। এ সফরেই হাডার্সফিল্ডে ইয়র্কশায়ারের বিপক্ষে ব্যক্তিগত সর্বোচ্চ ৬১ রান তুলেন।
দৃঢ়প্রতিজ্ঞাবদ্ধ ব্যাটসম্যান হিসেবে টমাস গ্রুবের সুনাম ছিল। পাশাপাশি মিডিয়াম-পেস বোলিংসহ কভার পয়েন্ট ও লং অন অঞ্চলে চমৎকার ফিল্ডিং করতেন।
ক্রিকেট খেলা থেকে অবসর গ্রহণের পর স্থানীয় সংবাদপত্র ও সাময়িকীতে ক্রিকেট ও অস্ট্রেলীয় ফুটবলবিষয়ক নিবন্ধ রচনায় অংশ নিতেন। ৫ আগস্ট, ১৯২৭ তারিখে ৬৯ বছর বয়সে অস্ট্রেলিয়ার মেলবোর্নের গ্লেনফেরি এলাকায় টমাস গ্রুবের দেহাবসান ঘটে।
টি. অরুমুগাম

টি. অরুমুগাম হলেন একজন ভারতীয় রাজনীতিবিদ,
যিনি দ্রাবিড় মুনেত্র কড়গমের রাজনীতির সাথে যুক্ত ছিলেন। ১৯৭৭, ১৯৮০ এবং ১৯৮৯ সালে তিনি তামিলনাড়ু বিধানসভায় আরিয়ালুর বিধানসভা কেন্দ্রের বিধায়ক হিসেবে নির্বাচিত হয়েছিলেন।
বাংলাদেশ জুট মিলস লিমিটেড

বাংলাদেশ জুট মিলস লিমিটেড বাংলাদেশের নরসিংদী জেলার ঘোড়াশাল এ অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল।
বাংলাদেশের মধ্যাঞ্চলের ঢাকা বিভাগের নরসিংদী জেলার পলাশ উপজেলার ঘোড়াশালে এই শিল্প প্রতিষ্ঠানটি অবস্থিত।
এই শিল্প প্রতিষ্ঠানটি ১৯৬২ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
এই বৃহদায়তন শিল্প-কমপ্লেক্সটি ৭৭.০২৫ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৪,১৭১ জন কর্মী নিয়োজিত রয়েছে।
এই মিলে রয়েছে ২৪৪ হেসিয়ান ও ২৭১ সেকিং লুম এবং গড়ে এর মাসিক উৎপাদন ক্ষমতা ৩০৭ মেট্রিক টন হেসিয়ান ও ৯৯২ মেট্রিক টন সেকিং লুম।
২০১৩-১৪ অর্থ বছরে এই প্রতিষ্ঠানটিতে ৯,২৩৮ মেট্রিক টন পন্য উৎপাদিত হয়।
গৌতম বুদ্ধ দাশ

গৌতম বুদ্ধ দাশ চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের (সিভাসু) সাবেক উপাচার্য। শিক্ষায় বিশেষ অবদানের জন্য তিনি ২০২২ সালে একুশে পদক লাভ করেন।
১৯৮৫ সালে তিনি বাংলাদেশ কৃষি বিশ্ববিদ্যালয় থেকে অ্যানিম্যাল হাজবেন্ড্রি বিষয়ে স্নাতক ডিগ্রি অর্জন করেন। ১৯৮৬ সালে একই বিশ্ববিদ্যালয় থেকে পোল্ট্রি নিউট্রিশন বিষয়ে স্নাতকোত্তর ডিগ্রি অর্জন করেন। ২০০৮ সালে হিউম্যান রিসোর্চ ম্যানেজমেন্ট বিষয়ে পোস্ট গ্র্যাজুয়েশন ডিগ্রি এবং ২০১২ সালে পোল্ট্রি নিউট্রিশন বিষয়ে পিএইচডি ডিগ্রি অর্জন করেন।
তিনি ২০০০ সালে সিভাসুতে প্রফেসর হিসেবে যোগ দেন। ১ম মেয়াদে, ২০১৮ সালের ৮ ডিসেম্বর পর্যন্ত তিনি সিভাসুর উপাচার্য হিসেবে দায়িত্ব পালন করেন। রাষ্ট্রপতি আব্দুল হামিদ ২০১৮ সালের ৯ ডিসেম্বর থেকে, দ্বিতীয় মেয়াদে চার বছরের জন্য তাকে পুনরায় নিয়োগ দেন। তিনি সিভাসুর ভেটেরিনারি মেডিসিন অনুষদের অ্যানিম্যাল সাইন্স অ্যান্ড নিউট্রিশন বিভাগের অধ্যাপক। বিশ্ববিদ্যালয়টির আরেকটি অনুষদ, খাদ্য ও পুষ্টিবিজ্ঞান অনুষদের ডীন হিসেবে দুই বছর দায়িত্ব পালন করেন। অ্যানিম্যাল সাইন্স অ্যান্ড নিউট্রিশন বিভাগের বিভাগীয় প্রধান হিসেবে ৯ বছর দায়িত্ব পালন করেন। এছাড়াও তিনি বিশ্ববিদ্যালয়টির সিন্ডিকেট এবং অ্যাকাডেমিক কাউন্সিলের সদস্য ছিলেন।
২০২৪ সালের ১০ সেপ্টেম্বর তাকে চট্টগ্রামের ইউএসটিসি বিশ্ববিদ্যালয়ে, শিক্ষা মন্ত্রণালয়ের উপসচিব ড. মো. ফরহাদ হোসেনের সই করা এক প্রজ্ঞাপনে ৪ বছরের জন্য উপাচার্য হিসেবে নিয়োগ দেওয়া হয়। সিভাসুতে উপাচার্যের দায়িত্ব পালন কালে তার বিরুদ্ধে নানান দুর্নীতির অভিযোগ তোলা হয়। তার এই নিয়োগের বিরুদ্ধে আন্দোলন শুরু করেন অনেকে। সিভাসুর শিক্ষার্থী এবং শিক্ষকরাও তার এই নিয়োগের বিরুদ্ধে সামাজিক যোগাযোগ মাধ্যমে অভিযোগ করা শুরু করেন। ১৫ সেপ্টেম্বর আন্দোলন শুরু করে ইউএসটিসি বিশ্ববিদ্যালয়ের শিক্ষার্থীরা। ফলে ২৪ সেপ্টেম্বর আরেক প্রজ্ঞাপনে তার উপাচার্য হিসেবে নিয়োগ বাতিল করা হয়।
গৌতম বুদ্ধ দাশ ১৯৬৩ সালে চট্টগ্রাম বিভাগের চাঁদপুর জেলায় জন্মগ্রহণ করেন। তার বাবার নাম স্বদেশ রঞ্জন দাশ এবং মায়ের নাম সাবিত্রি রানী দাশ।
বাংলা একাডেমি থেকে ২০০৫ সালে ‘পোল্ট্রি উৎপাদন’ শিরোনামে তার একটি গ্রন্থ প্রকাশিত হয়।
বিভিন্ন জার্নালে তার ২৫ টি গবেষণা প্রবন্ধ প্রকাশিত হয়েছে।
মরুগ্রহ

একটি মরুগ্রহ বা শুষ্ক গ্রহ (ইংরেজি: Desert planet বা Dry planet) হল শিলাময় গ্রহের একটি তাত্ত্বিক প্রকারভেদ। এই জাতীয় গ্রহগুলির পৃষ্ঠতলের সঙ্গে পৃথিবীর উষ্ণ মরু অঞ্চলগুলির সাদৃশ্য অনুমান করা হয়। মরুগ্রহের ধারণাটি কল্পবিজ্ঞান সাহিত্যের একটি সুপরিচিত প্রেক্ষাপটে পরিণত হয়েছে। ১৯৫৫ সালে প্রকাশিত ফ্যাঙ্ক হারবার্টের "ডিউন" উপন্যাসে এবং ১৯৫৬ সালে নির্মিত চলচ্চিত্র "ফরবিডেন প্ল্যানেট"-এ এই ধারণাটির প্রথম প্রয়োগ দেখা যায়। পরবর্তীকালের "স্টার ওয়ার্স" ফ্র্যাঞ্চাইজের ট্যাটুইন, জিওনোসিস ও জাক্কু হল মরুগ্রহের উদাহরণ।
২০১১ সালের একটি পর্যালোচনা অনুযায়ী, জীবন-ধারণযোগ্য মরুগ্রহের অস্তিত্ব যে শুধু সম্ভব তাই নয়, বরং এই জাতীয় গ্রহগুলির সংখ্যা পৃথিবী-সদৃশ গ্রহগুলির থেকেও বেশি হতে পারে। এই পর্যালোচনায় এই জাতীয় গ্রহের মডেল তৈরির সময় দেখা যায়, মরুগ্রহগুলির বাসযোগ্য অঞ্চল মহাসাগরীয় গ্রহগুলির বাসযোগ্য অঞ্চলের থেকে অনেকটাই বড়ো। একই পর্যালোচনা থেকে অনুমিত হয় যে, প্রায় ১ বিলিয়ন বছর আগে শুক্র সম্ভবত একটি বাসযোগ্য মরুগ্রহ ছিল। সূর্যের ঔজ্জ্বল্য বৃদ্ধি পাওয়ার সঙ্গে সঙ্গে আরও এক বিলিয়ন বছরের মধ্যে পৃথিবী একটি মরুগ্রহে পরিণত হবে বলেও ভবিষ্যদ্বাণী করা হয়ে থাকে।
২০১৩ সালের একটি পর্যালোচনা থেকে এই সিদ্ধান্তে উপনীত হওয়া গিয়েছে যে, সূর্য-সদৃশ তারাগুলির ০.৫ এইউ-এর মধ্যে পলাতক গ্রিনহাউস প্রভাব-মুক্ত উষ্ণ মরুগ্রহগুলির অস্তিত্ব সম্ভব। এই পর্যালোচনার অপর সিদ্ধান্ত অনুযায়ী, বায়ুমণ্ডল থেকে কার্বন ডাই অক্সাইড দূর করতে ন্যূনতম ১% আর্দ্রতাই যথেষ্ট, কিন্তু অতিরিক্ত জল নিজেই গ্রিনহাউস গ্যাসের কাজ করতে পারে। যে নির্দিষ্ট সীমায় জল তরল আকারে থাকতে পারে, উচ্চতর বায়ুমণ্ডলীয় চাপ তা বাড়িয়ে তুলতে পারে।
মহদীপুর

মহদীপুর গ্রামটি পূর্ব ভারতে অবস্থিত পশ্চিমবঙ্গ রাজ্যের মালদহ জেলার মালদা সদর মহকুমার ইংরেজ বাজার ব্লকের অন্তর্ভুক্ত৷ এটি বাংলাদেশ-ভারত সীমান্তে অবস্থিত একটি সীমান্ত চেকপয়েন্ট, যা বাংলাদেশের চাঁপাইনবাবগঞ্জ জেলার সোনামসজিদ অঞ্চলের বিপরীতে ভারতীয় দিকে রয়েছে৷
ঐতিহাসিক শহর গৌড়ের নিকট স্থানাঙ্কে মহদীপুর গ্রামটি অবস্থিত৷ বাংলাদেশ-ভারত সীমান্তের ১৬৫.৫ কিলোমিটার সীমান্ত অঞ্চল মালদহ জেলাতে রয়েছে৷ ২০১৭ খ্রিষ্টাব্দের সমীক্ষা অনুসারে, ভারতের ৪০৯৬ কিলোমিটার স্থলসীমান্তের অর্দ্ধেকাংশই বাংলাদেশের সংলগ্ন এবং কাঁটাতার দ্বারা পৃথকীকৃৃত৷ এটি পাগলা নদীর তীরে অবস্থিত৷
মহদীপুর হলো মসৃৃণ পণ্যপরিবহন ও যোগাযোগের উদ্দেশ্যে ২০১৮ খ্রিষ্টাব্দে সংহত বন্দর হিসাবে উন্নীত বাংলাদেশ-ভারত সীমান্তে অবস্থিত একটি সীমান্ত চেকপয়েন্ট ও স্থলবন্দর৷ সীমান্তের বাংলাদেশের দিকের স্থল বন্দরটি চাঁপাইনবাবগঞ্জ জেলার শিবগঞ্জ উপজেলার সোনামসজিদ অঞ্চলে অবস্থিত৷ মহদীপুরে পণ্য আমদানি-রপ্তানির জন্য একটি শুল্কবিভাগীয় অফিস রয়েছে৷
মহদীপুর স্থলবন্দরটি কলকাতা শহর থেকে ৩৭০ কিলোমিটার উত্তরে অবস্থিত৷ এটি পণ্যপরিবহনের ক্ষেত্রে কলকাতার ১০০ কিলোমিটার নিকটে অবস্থিত পেট্রাপোল স্থলবন্দরের পরেই স্থান করে নিয়েছে৷ স্থল বন্দরটি থেকে দৈনিক ৫০০ ট্রাক পরিবহন এবং বার্ষিক ১৫০০ কোটি ভারতীয় মুদ্রার পণ্য রপ্তানি হয়৷
২০১৩ খ্রিষ্টাব্দের জাতিসংঘ এশীয়-প্রশান্ত অঞ্চলে বহুজাতিক আন্তঃসরকার স্থলবন্দর চুক্তির মাধ্যমে পণ্যপরিবহন উন্নত করার সচেষ্ট হন৷
২০১১ খ্রিষ্টাব্দের ভারতের জনগণনা অনুসারে মহদীপুর গ্রামের জনসংখ্যা ৮৬৩৮ জন, যার মধ্যে ৪৪৩৫ জন পুরুষ ও ৪২০৩ জন নারী৷ প্রতি হাজার পুরুষে ৯৪৮ জন নারী৷ ৬ বছর অনুর্দ্ধ ১২০৬ জন শিশু, যা সমগ্র জনসংখ্যার ১৩.৯৬ %৷ ৬ বছরোর্দ্ধ জনসংখ্যার ৭২.১৭% অর্থাৎ ৫৩৬৪ জন সাক্ষর৷ পুরুষ সাক্ষরতার হার ৭৪.৪১ % এবং নারী সাক্ষরতার হার ৬৯.৮১ %৷
গ্রামটি ১২ নং জাতীয় সড়কের গৌড় রোডের ওপর অবস্থিত৷৷ পরিকল্পিত মালদা বিমানবন্দরটি শহরটির নিকটেই অবস্থিত এবং চলমান বালুরঘাট বিমানবন্দরটি নিকটস্থ৷ এই শহরটি থেকে জেলাটির অন্যান্য বিভিন্ন শহরসহ মালদহ, ইংরেজবাজার, রায়গঞ্জ ও কাটিহার শহরের সাথে সড়কপথে যুক্ত৷ নিকটবর্তী রেলস্টেশনটি হলো গৌড় মালদা রেলওয়ে স্টেশন৷
নবীন ইসলাম

নবীন ইসলাম (জন্ম ২৫ ডিসেম্বর, ১৯৯৬) একজন বাংলাদেশী প্রথম শ্রেণীর ক্রিকেটার যিনি রংপুর বিভাগের জন্য খেলেন।
বানৌজা উল্কা

বানৌজা উল্কা বাংলাদেশ নৌবাহিনীর একটি বিশেষায়িত ঘাঁটি। এই ঘাঁটিতে বিভিন্ন ধরনের মিসাইল, টর্পেডো ও মাইনের রক্ষণাবেক্ষণ কার্যাদি সম্পন্ন করা হয়ে থাকে।
উল্কা বর্তমানে কমোডোর কমান্ডিং চট্টগ্রাম (কমচিট)-এর অধীনে কাজ করছে। উল্কাতে প্রায় ২০০ জন কর্মী কাজ করে। বানৌজা উল্কা বাংলাদেশ নৌবাহিনীর সচেয়ে ছোট ঘাঁটিগুলির একটি। ক্ষেপণাস্ত্র অপারেশন সাহায্য করার জন্য একটি নৌ ঘাঁটি হিসাবে উল্কা প্রতিষ্ঠিত করা হয়। এটি বৃহত্তর বানৌজা ঈসা খান ঘাঁটি দ্বারা পরিচালিত হয়।
বানৌজা তিতুমীর

বানৌজা তিতুমীর বাংলাদেশ নৌবাহিনীর একটি ঘাঁটি। ১৯৭১ সালে মুক্তিযুদ্ধের পর এটি প্রতিষ্ঠা করা হয়। এটি খুলনার খালিশপুরে অবস্থিত।
তিতুমীর বর্তমানে কমান্ডার খুলনা নেভাল এরিয়া (কমখুল)-এর কমান্ডের অধীনে রয়েছে। এখানে প্রায় ২৫০০ জন কর্মী কাজ করে, যা বাংলাদেশ নৌবাহিনীর অন্যতম বৃহত্তম ঘাঁটিগুলির একটি। এখানে কিছু নৌ প্রশিক্ষণ প্রদান করা হয়। এখানে অবস্থিত কিছু প্রশিক্ষণ বিদ্যালয় হল:
বর্ধমান-আসানসোল লাইন

বর্ধমান-আসানসোল লাইন হল বর্ধমান ও আসানসোল শহরের সংযোগকারী রেলপথ। ১০৬ কিলোমিটার (৬৬ মাইল) দীর্ঘ রেলপথটি হাওড়া–দিল্লি প্রধান রেলপথ, হাওড়া-গয়া-দিল্লি রেলপথ এবং হাওড়া-এলাহাবাদ-মুম্বাই রেলপথের অংশ। এটি পূর্ব রেলের অধীনস্থ। এই রেলপথের সাথে কালীপাহাড়ী-দামোদর সংযোগ রেলপথ (এই লাইনটি শুধুমাত্র মালবাহী ট্রেন ব্যবহার করে) কালীপাহাড়ী স্টেশন দ্বারা যুক্ত এবং আসানসোল জংশন দ্বারা আসানসোল-আদ্রা লাইনের মাধ্যমে দক্ষিণ পূর্ব রেলওয়ের সাথে সংযুক্ত।
বর্ধমান-আসানসোল লাইনে প্রথম এমইএমইউ সেবা (MEMU) ১১ জুলাই ১৯৯৪ সালে শুরু হয়েছিল।
বর্ধমান-মানকরের সেক্টরটি ১৯৬৪-৬৫ সালে, মানকর-ওয়ারিয়া সেক্টর ১৯৬৫-৬৬ সালে এবং ১৯৬০-৬১ সালে ওয়ারিয়া-আসানসোল সেক্টরে বিদ্যুতায়িত হয়।
বর্ধমান ও অন্ডালে ডিজেল লোকো শেড রয়েছে। বর্ধমান ডিজেল লোকোমোটিভ শেডে WDG-3A, WDM-6, WDM-2 এবং WDM-3A লোকোমোটিভ রয়েছে। EMU এখানে পার্ক করা আছে। অন্ডাল ডিজেল লোকোমোটিভ শেডে WDS-6, WDM-2, WDM-3A এবং WDG-3A লোকোমোটিভ রয়েছে। আসানসোলে ভারতীয় রেলওয়ের প্রাচীনতম বৈদ্যুতিক লোকোমোটিভ শেড ছিল। বর্তমানে এখানে WAG-5 এবং WAM-4 লোকোমোটিভ রয়েছে।
)==অণ্ডাল ইয়ার্ড==
অণ্ডাল ইয়ার্ড পূর্ব রেলের আসানসোল রেলওয়ে বিভাগে হল বৃহত্তম পণ্য ইয়ার্ড। যান্ত্রিক রেটরদেরস (mechanical retarders) সঙ্গে সজ্জিত কুঁজের সাহায্যে ইয়ার্ডের মধ্যে ওয়াগন মার্শাল করা হয়। রানীগঞ্জ কয়লাখালিতে অবস্থিত ইয়ার্ডটি প্রতিদিন ১,৩০০ কয়লা ওয়াগন পরিচালনা করে এবং অন্যান্য উপকরণ সহ ৪,৪০০ ওয়াগন পরিচালনা করে। কয়লা ছাড়াও এটি ইস্পাত, পেট্রোলিয়াম পণ্য এবং বড় পার্সেল ট্র্যাফিক পরিচালনা করে।
বর্ধমান-আসানসোল লাইনের বেশিরভাগই 'এ' শ্রেণির রেলপথ হিসাবে শ্রেণীবদ্ধ করা হয়, যেখানে ট্রেনগুলি প্রতি ঘণ্টায় ১৬০ কিলোমিটার পর্যন্ত গতিতে চলতে পারে, তবে কিছু অংশে গতিতে প্রতি ঘণ্টায় ১২০-১৩০ কিমিতে সীমাবদ্ধ। এই বিভাগে হাওড়া রাজধানী (হাওড়া ও নতুন দিল্লির মধ্যে) প্রতি ঘণ্টায় ৮৫.৮ কিমি গতিবেগ এবং শিয়ালদহ রাজধানী (শিয়ালদহ এবং নতুন দিল্লীর মধ্যে) গড়ে ৮৪.৭০ কিমি গতিতে চলাচল করে।
এটি ভারতীয় রেলওয়ের ব্যস্ততম বিভাগগুলির মধ্যে একটি এবং আসানসোল প্রতিদিন ৫০ টি ট্রেন পরিচালনা করে।
১৯৫২ সালে পূর্ব রেল, উত্তর রেল ও উত্তর পূর্ব রেল গঠিত হয়। পূর্ব রেল মুঘলসরাইয়ের পূর্বে ইস্ট ইন্ডিয়ান রেলওয়ে কোম্পানি এবং বেঙ্গল নাগপুর রেলওয়ে নিয়ে গঠিত হয়েছিল। উত্তর রেল মুঘলসরাইয়ের পশ্চিমে ইস্ট ইন্ডিয়ান রেলওয়ে কোম্পানি, যোধপুর রেলওয়ে, বিকানির রেলওয়ে এবং ইস্টার্ন পাঞ্জাব রেলওয়ের একটি অংশ দিয়ে গঠিত হয়েছিল। উত্তর পূর্ব রেল ঔধ ও তিরহাট রেলওয়, আসাম রেলওয়ে এবং বোম্বে, বারোদা এন্ড সেন্ট্রাল ইন্ডিয়া রেলওয়ের একটি অংশ নিয়ে গঠিত হয়েছিল। পূর্ব মধ্য রেলওয়ে ১৯৯৬-৯৭ সালে নির্মিত হয়েছিল।
চট্টগ্রাম মেডিকেল বিশ্ববিদ্যালয়

চট্টগ্রাম মেডিকেল বিশ্ববিদ্যালয় বাংলাদেশের চট্টগ্রামে অবস্থিত একটি সরকারি মেডিকেল বিশ্ববিদ্যালয়। দেশের চিকিৎসা ক্ষেত্রে উচ্চ শিক্ষা, গবেষণা ও সেবার মান এবং সুযোগ-সুবিধা সম্প্রসারণ ও উন্নয়নের নিমিত্তে চট্টগ্রাম মেডিকেল বিশ্ববিদ্যালয় প্রতিষ্ঠিত হয়।
২০১৬ সালের ১৭নং আইন অনুযায়ী চট্টগ্রাম মেডিকেল বিশ্ববিদ্যালয় স্থাপনের আইন প্রণয়ন করা হয়। এরই ধারাবাহিকতায় মেডিকেল বিশ্ববিদ্যালয়টি প্রতিষ্ঠার সকল প্রক্রিয়া শুরু হয়। ২০১৭ সালের ১৭ মে উপাচার্য নিয়োগের কার্যক্রম আনুষ্ঠানিকভাবে শুরু হয়। তারই ধারাবাহিকতায় (২০১৭-১৮) শিক্ষাবর্ষে এমবিবিএস, বিডিএস এবং বিএসসি (অনার্স) ইন নার্সিং ও বিইউএমএস (ব্যাচেলর অব ইউনানী মেডিসিন অ্যান্ড সার্জারী) কোর্সের শিক্ষার্থীরা চট্টগ্রাম মেডিকেল বিশ্ববিদ্যালয়ের অধীনে ভর্তি হয়। এসব শিক্ষার্থীরা আগে চট্টগ্রাম বিশ্ববিদ্যালয়ের অধীনে ভর্তি হত।
চট্টগ্রাম বিভাগের জেলা সমূহে যে কয়টি মেডিকেল কলেজ ও নার্সিং কলেজ রয়েছে, সেসকল কলেজ এই মেডিকেল বিশ্ববিদ্যালয়ের অধিভুক্ত।
চট্টগ্রাম মেট্রোপলিটন এলাকায় সলিমপুর ফৌজদারহাট বক্ষব্যাধি হাসপাতাল ক্যাম্পাসের ২৩ দশমিক ৯২ একর ভূমিতে চট্টগ্রাম মেডিকেল বিশ্ববিদ্যালয় স্থাপনের জন্য জমি অনুমোদন করা হয়েছে।
নিম্নোক্ত ব্যক্তিবর্গ চট্টগ্রাম মেডিকেল বিশ্ববিদ্যালয়ের উপাচার্য হিসেবে দায়িত্ব পালন করেন:
চট্টগ্রাম মেডিকেল বিশ্ববিদ্যালয়ের অনুষদসমূহ হলো:
অমর ন্যৌপানে

অমর ন্যৌপানে () নেপালী সাহিত্যের একজন তরুণ ঔপন্যাসিক এবং বিশিষ্ট ব্যক্তিত্ব। তার সাহিত্যকর্মের জন্য বিভিন্ন পুরস্কারে অর্জন করেন।
অমর ন্যৌপানে ১৯৭৬ সালে নেপালের চিতবন জেলার রংগীলা গ্রামে জন্মগ্রহণ করেন। তার বাবার নাম একনাথ নেউপানে এবং মায়ের নাম হরিমায় নেউপানে। তিনি ছিলেন দ্বিতীয় সন্তান।
তার প্রথম উপন্যাস "পানীকো ঘাম" প্রকাশিত হয় ২০০৯ সালে। এই উপন্যাসের জন্য তিনি পদ্মশ্রী সাহিত্য সম্মান পুরস্কার লাভ করেন। শিশুদের জন্য তার ছোটগল্প সংগ্রহের বই "কলিলো মন"। এই বইয়ের জন্য "পরিজাত বালাসাহিত্য পন্ডুলিপী পুরস্কার" পান। তার সর্বশ্রেষ্ট রচনাকর্মটি "মেতো ধরতী", এটার জন্য মদন পুরস্কর পান, নেপালী সাহিত্যে সর্বশ্রেষ্ঠ পুরস্কার "রামরাজ পন্ত ম্সৃতি পুরম্কার" অর্জন করেন। সম্প্রতি প্রকাশিত আরেকটি উপন্যাস "করোতৌ কম্তুরী"।
মিমসি ফার্মার

মিমসি ফার্মার (জন্ম: ফেব্রুয়ারি ২৮, ১৯৪৫) একজন মার্কিন অভিনেত্রী, চিত্রশিল্পী এবং ভাস্কর। বেশকয়েকটি হলিউড স্টুডিও চলচ্চিত্রের মাধ্যমে তিনি তার চলচ্চিত্র কর্মজীবন শুরু করেন, যেমন "স্পেন্সার্স মাউন্টেন" (১৯৬৩) এবং "বাস রিলি'স ব্যাক ইন টাউন" (১৯৬৫)। পরব্ররতীতে শোষণমূলক চলচ্চিত্র "রায়ট অন সানসেট স্ট্রিপ" এবং "ডেভিলস অ্যাঞ্জেলস" (উভয় ১৯৬৭) এ অভিনয় করেন।
নিজেকে একজন আন্তর্জাতিক অভিনয়শিল্পী হিসেবে প্রতিষ্ঠিত করতে, ফার্মার বহু ইউরোপীয় চলচ্চিত্রে অভিনয় করেছেন, যার মধ্যে রয়েছে নাট্য চলচ্চিত্র "মোর" (১৯৬৯) এবং "স্ট্রোগফ" (১৯৭০), পাশাপাশি একাধিক ইতালিয় গিয়ালো চলচ্চিত্র: দারিও আর্জেনটো'স পরিচালিত "ফোর ফ্লাইস অন গ্রে ভেলভেট" (১৯৭১), "পারফিউম অব দ্য লেডি ইন ব্ল্যাক" (১৯৭৪), "অটোপসি" (১৯৭৫), এবং লুসিও ফুলসির "দ্য ব্ল্যাক ক্যাট" (১৯৮১)।
মার্লে ফার্মার শিকাগো, ইলিনয়ে ফেব্রুয়ারি ২৮, ১৯৪৫ সালে জন্ম নেন। তার বাবা "শিকাগো ট্রিবিউনের" একজন সংবাদ প্রতিবেদক এবং বেতারের লেখক ছিলেন। তার মা ছিলেন ফরাসী। তার ডাকনাম "মিমসি", যেটি তিনি পরে তার মঞ্চের নাম হিসেবে গ্রহণ করেছিলেন, লুইস ক্যারলের "জ্যাবারওয়কি" কবিতার একটি লাইন থেকে নেওয়া হয়েছে: "All mimsy were the borogoves"। তিনি হলিউড উচ্চ বিদ্যালয়ে অধ্যয়ন করেছিলেন। একজন বিনোদনকারি হিসাবে তার প্রাথমিক ভূমিকা ছিলো শিশুদের জন্মদিনে এক যাদুকরের সহযোগি হিসেবে।
যখন তিনি চার বছর বয়সী ছিলেন, তখন তার পরিবার ক্যালিফোর্নিয়ার লস অ্যাঞ্জেলেসে স্থানান্তরিত হয়, যেখানে তিনি বেড়ে ওঠেন। তিনি ১৯৬২ সালে হলিউড হাই স্কুল থেকে স্নাতক সম্পন্ন করেন। একটি বিনোদনশিল্পী হিসাবে তার প্রাথমিক অভিজ্ঞতা ছিল একজন জাদুকরের জন্য খরগোশ পরিচালনার ভূমিকায়, যেখানে তিনি শিশুদের জন্মদিনের পার্টিতে পরিবেশনা করেছিলেন। কিশোর বয়সে, ফার্মার লস অ্যাঞ্জেলেসের সিনেমার গম্বুজে রেয়াত কোষাধ্যক্ষ এবং থিয়েটার উশরেট (মহিলা আসন-প্রদর্শিকা) হিসাবেও কাজ করেছিলেন।
উদয়রামপুর রেলওয়ে স্টেশন

উদয়রামপুর রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার উদয়রামপুর ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।
কুলপি রেলওয়ে স্টেশন

কুলপি রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার কুলপি ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১২ নং জাতীয় সড়ক ও ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।
করঞ্জলী রেলওয়ে স্টেশন

করঞ্জলী রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার করঞ্জলী ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১২ নং জাতীয় সড়কের সাথে যুক্ত। এই স্টেশনে একটি সঠিক সংযোগ সড়ক আছে।
নিশ্চিন্তপুর রেলওয়ে স্টেশন

নিশ্চিন্তপুর রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার নিশ্চিন্তপুর ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১২ নং জাতীয় সড়কের সাথে যুক্ত। এই স্টেশনে একটি সঠিক সংযোগ সড়ক আছে।
মাধবনগর রেলওয়ে স্টেশন

মাধবনগর রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার মাধবনগর ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১২ নং জাতীয় সড়কের সাথে যুক্ত। এই স্টেশনে একটি সঠিক সংযোগ সড়ক আছে।
কাশীনগর রেলওয়ে স্টেশন

কাশীনগর রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার কাশীনগর ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১২ নং জাতীয় সড়কের সাথে যুক্ত। এই স্টেশনে একটি সঠিক সংযোগ সড়ক আছে।
হর্ষগণিত

হর্ষগণিত বা নন্দগণিত (ইংরেজি: Recreational Math) হলো মূলত কৌতূহলোদ্দীপক ও বিনোদনমূলক গণিত। নির্দিষ্ট প্রতিশব্দ না থাকায় একে অনেকে আবার ললিতগণিত, চারুগণিত বা বিনোদনমূলক গণিতও বলেও অভিহিত করে। তবে যে নামেই ডাকা হোক না কেন তা মূলত কঠোর গবেষণা এবং অ্যাপ্লিকেশন-ভিত্তিক পেশাদার কার্যকলাপ হিসাবে নিছক বিনোদনের জন্য করা গণিতকেই বুঝানো হয়।
যদিও অপেশাদারদের জন্য এটি চর্চা করতে বাধা নেই, তবে হর্ষগণিতের বিভিন্ন বিষয়ে কখনো কখনো উচ্চতর গাণিতিক দক্ষতা প্রয়োজন হয়।
হর্ষগণিতের মধ্যে রয়েছে গাণিতিক ধাঁধা এবং গাণিতিক গেম যা বেশিরভাগ সময় শিশু এবং প্রাপ্তবয়স্কদের আকৃষ্ট করে এবং বিষয়টি নিয়ে আরও গবেষণা করার অনুপ্রেরণা দেয়।
আমেরিকান গণিত অ্যাসোসিয়েশনের করা সতেরোটি কৌতূহলোদ্দীপক গণিতের তালিকায়ও রয়েছে হর্ষগণিত বা Recreational Math।
আমেরিকান গণিত অ্যাসোসিয়েশনের উদ্ধৃতি:
গণিত অ্যাসোসিয়েশন কর্তৃক আয়োজিত গাণিতিক প্রতিযোগিতায় একটি আলাদা ক্যাটাগরি হিসেবে হর্ষগণিতের প্রতিযোগিতা হয়।
রুবিক কিউবস, ম্যাজিক স্কোয়ার, ফ্র্যাক্টাল, লজিক পাজল এবং গাণিতিক দাবার মতো অসাধারণ বিভিন্ন বিষয় নন্দগণিতের মধ্যে রয়েছে।
তবে গণিতের এই অঞ্চলে গণিতের নান্দনিকতা এবং সংস্কৃতি, চিত্তাকর্ষক বা মজার গল্প এবং গণিত সম্পর্কিত সংগীত এবং গণিতবিদদের ব্যক্তিগত জীবনও অন্তর্ভুক্ত করা হয়।
কাকদ্বীপ রেলওয়ে স্টেশন

কাকদ্বীপ রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার কাকদ্বীপ ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১২ নং জাতীয় সড়কের সাথে যুক্ত। এই স্টেশনে একটি সঠিক সংযোগ সড়ক আছে।
উকিলেরহাট রেলওয়ে স্টেশন

উকিলেরহাট রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার উকিলেরহাট ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১২ নং জাতীয় সড়কের সাথে যুক্ত। এই স্টেশনে একটি সঠিক সংযোগ সড়ক আছে।
নামখানা রেলওয়ে স্টেশন

নামখানা রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার নামখানা ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১২ নং জাতীয় সড়কের সাথে যুক্ত। এই স্টেশনে একটি সঠিক সংযোগ সড়ক আছে।
সাহিনা মমতাজ বেগম

সাহিনা মমতাজ বেগম হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভার প্রাক্তন বিধায়ক।
সাহিনা মমতাজ বেগম নাসিরুদ্দিন খানের পুত্রবধূ। ২০১৯ সাল থেকে তিনি পশ্চিমবঙ্গ বিধানসভায় নওদা বিধানসভা কেন্দ্রের বিধায়ক হিসেবে দায়িত্ব পালন করছেন।
রাউতারা জমিদার বাড়ি

রাউতারা জমিদার বাড়ি বাংলাদেশের সিরাজগঞ্জ জেলার শাহজাদপুর উপজেলায় অবস্থিত এক ঐতিহাসিক জমিদার বাড়ি। 
জমিদার রুধেষ বাবু পোতাজিয়া ইউনিয়নের বড়াল নদীর তীরে এই জমিদার বাড়িটি প্রতিষ্ঠিত করেছেন। প্রায় ১০ একর জায়গা নিয়ে তিনি এই জমিদার বাড়িটি নির্মাণ করেন। বাড়িটির অবস্থান নদীর তীরে হওয়ায় কুমিরের ভয়ে বাড়ির চারপাশে ১০ ফুট উচু করে দেয়াল তৈরি করা হয়েছিল। কারণ প্রায় সময় কুমির বাড়িটিতে প্রবেশ করত। এছাড়াও বাড়িটি নদীর তীরে হওয়ায় জমিদারের বাড়ির বাইরে যাতায়াতের ব্যবস্থা ছিল নৌকা দিয়ে। জমিদার রুধেষ বাবু ছিলেন একজন অত্যাচারী জমিদার। যা এখনো এখানের লোকমুখে রচিত আছে। ১৯৫৭ সালের জমিদারী প্রথা বিলুপ্তির মধ্য দিয়েই এই জমিদার বাড়ির জমিদারীরও সমাপ্তি ঘটে। আর তখনই জমিদার রুধেষ বাবু তার বংশধরদের নিয়ে পার্শ্ববর্তী দেশ ভারতে চলে যান।
এখানে এখনো একটি পাঁচতলা বিশিষ্ট বাসভবন রয়েছে। যাতে প্রায় ২৫টিরও বেশি কক্ষ রয়েছে। এছাড়াও জলসা ঘর, কাছারিঘর, সুড়ঙ্গপথ ও নদীর তীরে গোসল করতে যাওয়ার জন্য একটি সুন্দর নকশার সিঁড়ি রয়েছে।
অযত্ন ও অবহেলার কারণে জমিদার বাড়িটির প্রায় প্রত্যেকটি স্থাপনাই এখন ধ্বংসের মুখে। সবগুলো স্থাপনাতেই এখন গাছগাছালি ও লতাপাতায় জরাজীর্ণ হয়ে রয়েছে। বর্তমানে স্থানীয়রা এটিকে গরুছাগলের আবাসস্থল হিসেবে ব্যবহার করতেছে।
জগদীশ চন্দ্র বর্মা বসুনিয়া

জগদীশ চন্দ্র বর্মা বসুনিয়া হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় সিতাই বিধানসভা কেন্দ্রের বিধায়ক হিসেবে দায়িত্ব পালন করছেন। তিনি ২০২৪ সালের লোকসভা নির্বাচনে তৃণমূল কংগ্রেস থেকে ভারতের সংসদ সদস্য হয়েছেন।
জগদীশ চন্দ্র বর্মা বসুনিয়া কোচবিহার জেলার সিতাই থেকে এসেছেন । তার পিতার নাম কালিপদ বর্মা বসুনিয়া। তিনি ১৯৮৩ সালে উত্তরবঙ্গ বিশ্ববিদ্যালয় থেকে বিএ এবং ১৯৮৮ সালে অমরাবতী বিশ্ববিদ্যালয় থেকে বিপিইড পাস করেন। তিনি সিতাই বিধানসভা থেকে ২০২১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং ২ মে ২০২১-এ আসনটিতে জয়লাভ করেন ।
অস্পৃশ্য সংখ্যা

একটি অস্পৃশ্য সংখ্যা হলো এমন একটি ধনাত্মক পূর্ণসংখ্যা যা ঐ সংখ্যাসহ অন্য কোনও ধনাত্মক পূর্ণসংখ্যার যথাযথ ভাজকের সমষ্টি হিসাবে প্রকাশ করা যায় না।
অর্থাৎ, এই সংখ্যাগুলি নিঃশেষে বিভাজ্য সংখ্যার ফাংশনের চিত্রের মধ্যে নেই।
এর গবেষণায় কমপক্ষে আবু মনসুর আল-বাগদাদি (প্রায় ১০০০ খ্রিষ্টাব্দ) পর্যন্ত ফিরে যেতে হবে, যিনি দেখিয়েছিলেন যে ২ এবং ৫ উভয়ই অস্পৃশ্য। 
কয়েকটি প্রথম সারির অস্পৃশ্য সংখ্যা:
২, ৫, ৫২, ৮৮, ৯৬, ১২০, ১২৪, ১৪৬, ১৬২, ১৭৮, ২০৬, ২১০, ২১৬, 238, 246, 248, 262, 268, 276, 288, 290, 292, 304, 306, 322, 324, 326, 336, 342, 372, 406, 408, 426, 430, 448, 472, 474, 498, ... (sequence A005114 in the OEIS)
বহিঃধূমকেতু

বহিঃধূমকেতু (ইংরেজি: Exocomet) বা সৌরজগৎ-বহির্ভূত ধূমকেতু (ইংরেজি: Extrasolar comet) বলতে সৌরজগতের বাইরে বিচরণশীল ধূমকেতুগুলিকে বোঝায়। যাযাবর ধূমকেতু এবং সূর্য-ভিন্ন অন্যান্য তারাকে প্রদক্ষিণকারী ধূমকেতুগুলিও এই বর্গভুক্ত। ১৯৮৭ সালে প্রথম বহিঃধূমকেতু শনাক্ত করা হয়েছিল। এই ধূমকেতু ব্যবস্থাটি অতিনবীন এ-শ্রেণির প্রধান-পর্যায়ভুক্ত তারা বেটা পিক্টোরিসের কেন্দ্র করে গঠিত হয়েছে। এখনও পর্যন্ত মোট ১১টি তারার চারপাশে বহিঃধূমকেতুর উপস্থিতি পর্যবেক্ষিত অথবা অনুমিত হয়েছে।
সকল আবিষ্কৃত বহিঃধূমকেতু ব্যবস্থাগুলি (বেটা পিক্টোরিস, এইচআর ১০ ৫১ ওফিউশি, এইচআর ২১৭৪ ৪৯ সেটি, ৫ ভালপেকিউল, ২ অ্যান্ড্রোমিডা, এইচডি ২১৬২০, এইচডি ৪২১১১, এইচডি ১১০৪১১, এবং আরও সাম্প্রতিককালে আবিষ্কৃত এইচডি ১৭২৫৫৫) অতিনবীন এ-শ্রেণির তারাগুলিকে কেন্দ্র করে গড়ে উঠেছে।
৪৯ সেটি তারাটির চারপাশে যে গ্যাসীয় মেঘটি রয়েছে, সেটির উৎপত্তির কারণ উক্ত তারার গ্রহ ব্যবস্থায় ধূমকেতুগুলির সংঘর্ষ।
জগন্নাথ (দ্ব্যর্থতা নিরসন)

জগন্নাথ হিন্দুধর্ম ও বৌদ্ধ ধর্মের উপাসনার একজন দেবতা।
জগন্নাথ নাম দ্বারা বুঝানো হতে পারেঃ
মাতৃ-শিক্ষাপ্রতিষ্ঠান

মাতৃ-শিক্ষাপ্রতিষ্ঠান (; বহুবচনেঃ [খুব কম ব্যবহৃত হয়] ) রূপক অর্থে ব্যবহৃত একটি লাতিন শব্দ যা কোন বিশ্ববিদ্যালয়, মহাবিদ্যালয়, বিদ্যালয় বা কোন শিক্ষা প্রতিষ্ঠানকে নির্দেশ করে যেখানে কোন শিক্ষার্থী পড়াশুনা করেছেন। যুক্তরাজ্যে, উচ্চ বিদ্যালয় থেকে কেউ উত্তীর্ণ হলেও এই শব্দটি ব্যবহৃত হয়। এই লাতিন শব্দটির (alma mater) বাংলা অর্থ দাঁড়ায় "সেবাদানকারী মা"। বর্তমানে শব্দটি দ্বারা বোঝায় কোন শিক্ষা প্রতিষ্ঠান সেখানে পড়াশুনা করা শিক্ষার্থীদের জ্ঞানের দিক থেকে সেবাদান করে এসেছে।
আজকের দিনে শব্দটি ব্যবহৃত হওয়ার আগে, এটি দ্বারা বিভিন্ন লাতিন মাতৃ দেবতাদের নির্দেশ করা হতো। পরে শব্দটি ক্যাথোলিজমেও ব্যবহৃত হয়েছে। পরে বোলগনা বিশ্ববিদ্যালয় প্রথম শিক্ষাক্ষেত্রে শব্দটির প্রচলন শুরু করে। যা বিশ্ববিদ্যালয়টির প্রাচীন ঐতিহ্যকেও নির্দেশ করে। মাতৃ-শিক্ষাপ্রতিষ্ঠান, প্রাক্তন শিক্ষার্থী (alumnus) শব্দটির সাথেও সম্পর্কিত।
মাতৃ-শিক্ষাপ্রতিষ্ঠান সম্পর্কিত বিভিন্ন স্তম্ভ আমেরিকার নানা বিশ্ববিদ্যালয়ে খুঁজে পাওয়া যায়। নিউ ইয়র্ক সিটির কলম্বিয়া বিশ্ববিদ্যালয়ের গ্রন্থাগার ভবনের সামনে ড্যানিয়েল চেস্টার ফ্রেঞ্চের তৈরি মাতৃ-শিক্ষাপ্রতিষ্ঠান সম্পর্কিত একটি মুর্তি রয়েছে। ইলিনয়েস বিশ্ববিদ্যালয় বিশ্ববিদ্যালয়েও এ সম্পর্কিত মুর্তি রয়েছে।
নীহার রঞ্জন ঘোষ

নীহার রঞ্জন ঘোষ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় ইংরেজ বাজার বিধানসভা কেন্দ্রের বিধায়ক হিসেবে দায়িত্ব পালন করছেন।
দক্ষিণ দূর্গাপুর রেলওয়ে স্টেশন

দক্ষিণ দুর্গাপুর রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার দক্ষিণ দূর্গাপুর ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
ক্লাউস গ্রুনবার্গ

ক্লাউস গ্রুনবার্গ (জন্ম: ২০ নভেম্বর ১৯৪১) একজন জার্মান অভিনেতা। ১৯৬৯ সালে বারবেট শ্রোডার পরিচালিত "মোর" চলচ্চিত্রে মুখ্য চরিত্রের মাধ্যমে তার অভিনয়ে অভিষেক ঘটে। চলচ্চিত্রের পাশাপাশি তিনি জার্মান টেলিভিশন অভিনতো হিসাবেও কাজ করেছেন।
গ্রুনবার্গ ১৯৪১ সালের ২০ নভেম্বর তৎকালীন নাৎসি জার্মানির ম্যাকলেনবার্গ রাজ্যের ভাইসমার শহরে জন্ম নেন। গ্রুনবার্গ ১৫ বছর বয়স পর্যন্ত পূর্ব জার্মানির ভাইসমারে বেড়ে ওঠেন এবং তারপরে ফেডারেল রিপাবলিকে চলে আসেন। তিনি কিছুসময় বার্লিনে অভিনেতা হিসাবে প্রশিক্ষণ নিয়েছিলেন। ল্যান্ডস্টিটার কোবার্গে এবং স্টাটাথিয়েটার ক্যাসেলে প্রাথমিক থিয়েটারের ব্যস্ততার পরে তিনি "Die Letzten" (১৯৬৭)-এর মাধ্যমে জার্মান টেলিভিশন চলচ্চিত্রে অভিষেক ঘটান।
ক্রীড়া পরিদপ্তর (বাংলাদেশ)

ক্রীড়া পরিদপ্তর বাংলাদেশ সরকারের ক্রীড়া বিষয়ক একটি সরকারি দপ্তর। ইহা বাংলাদেশের ঢাকায় অবস্থিত। ক্রীড়া পরিদপ্তর যুব ও ক্রীড়া মন্ত্রণালয়ের অধীনস্থ দপ্তর।
যুব ও ক্রীড়া মন্ত্রালয়ের অধীনস্থ ক্রীড়া পরিদপ্তর সহ পাশাপাশি "জাতীয় ক্রীড়া পরিষদ" এবং "বাংলাদেশ ক্রীড়া শিক্ষা প্রতিষ্ঠান" বাংলাদেশে ক্রীড়া পরিচালনা করে। ঢাকার মোহাম্মদপুরে ইহার নিজস্ব খেলার মাঠ রয়েছে।
অনীশ দেব

অনীশ দেব (জন্ম:২২ অক্টোবর ১৯৫১ ―মৃত্যু: ২৮ এপ্রিল ২০২১) ছিলেন বাংলা সাহিত্যে রহস্য রোমাঞ্চ এবং কল্পবিজ্ঞান ধারার জনপ্রিয় লেখক ও সম্পাদক। তিনি ছোটদের ও বড়দের জন্য লিখতেন। আনন্দমেলা, শুকতারা, নবকল্লোল, কিশোর বিজ্ঞানী, কিশোর জ্ঞান বিজ্ঞান, কিশোর ভারতী সহ পশ্চিমবঙ্গের প্রায় সমস্ত জনপ্রিয় পত্রিকাগুলিতে তার লেখা প্রকাশিত হয়েছে। লেখার পাশাপাশি তিনি সম্পাদনা, অনুবাদ ইত্যাদির কাজও করতেন।
অনীশ দেবের জন্ম ১৯৫১ সালের ২২ অক্টোবর, পশ্চিমবঙ্গের কলকাতায়। তিনি তার স্কুলজীবন অতিবাহিত করেন কলকাতার হিন্দু স্কুলে। পদার্থবিজ্ঞানে কলকাতা বিশ্ববিদ্যালয়ের সাম্মানিক স্নাতক এবং ফলিত পদার্থবিজ্ঞানে বি. টেক., এম. টেক. ও পি. এইচ. ডি. ডিগ্রি লাভ করেন। কৃতী ছাত্র হিসাবে তিনি কলকাতা বিশ্ববিদ্যালয় থেকে দুটি স্বর্ণপদক এবং একটি রৌপ্যপদক পেয়েছিলেন।
অনীশ দেব ১৯৮৩ সাল থেকে কলকাতা বিশ্ববিদ্যালয়ের ফলিত পদার্থবিজ্ঞান বিভাগে লেকচারার হিসাবে কর্মজীবন শুরু করেন। ১৯৯০ সাল থেকে ওই বিভাগেই রিডার এবং এরপর ১৯৯৮ সালে অধ্যাপক হন এবং এখান থেকেই অবসর গ্রহণ করেন।
তার লেখালেখির শুরু সতেরো বছর বয়সে মাসিক রহস্য পত্রিকায়। তার প্রথম লেখা গল্প "ভারকেন্দ্র
" প্রকাশিত হয় ১৯৬৮ র আগস্টে অধুনালুপ্ত "মাসিক রহস্য" পত্রিকায়। তারপর থেকে পশ্চিমবঙ্গের বিভিন্ন নামজাদা বাংলা ও ইংরেজি পত্রিকায় তার লেখা প্রকাশিত হয়েছে। তার লেখার প্রধান বিষয় - গোয়েন্দা-রহস্য, থ্রিলার, ভৌতিক-অলৌকিক এবং কল্পবিজ্ঞান। গল্পের বই ছাড়াও তিনি বাংলায় কয়েকটি কিশোরপাঠ্য বিজ্ঞান বিষয়ক গ্রন্থও রচনা করেছেন। পাশাপাশি ব্যবহারিক পদার্থবিদ্যার উপর লেখা তার কিছু ইংরেজি বই রয়েছে। এছাড়া তিনি বিভিন্ন সংকলন গ্রন্থ সম্পাদনার কাজেও নিযুক্ত ছিলেন। কিছুকাল সম্পাদনা করেছেন "কিশোর বিস্ময়" পত্রিকা।
শারদীয়া কিশোর ভারতীতে ধারাবাহিকভাবে প্রকাশিত তার ফিউচারিস্টিক থ্রিলার "তেইশ ঘন্টা ষাট মিনিট" হল বাংলার প্রথম ফিচারিস্টিক থ্রিলার তাঁকে পাঠক মহলের কাছে প্রভূত জনপ্রিয় করে তুলেছিল। পরবর্তীকালে এই বইয়ের দ্বিতীয় অংশ "ষাট মিনিট তেইশ ঘন্টা" নামে মাসিক কিশোর ভারতীতে ধারাবাহিকভাবে প্রকাশিত হয়।
বাংলা সাহিত্যজগতে অবদানের জন্য তিনি পেয়েছেন প্রাচীন কলাকেন্দ্র সাহিত্য পুরস্কার (১৯৯৮), ড. জ্ঞানচন্দ্র ঘোষ জাতীয় পুরস্কার (১৯৯৯)। "পাই নিয়ে রূপকথা" বইয়ের জন্য পেয়েছেন দিল্লি বিশ্ববিদ্যালয়ের নরসিংহ দাস পুরস্কার (২০১২) ও দীনেশচন্দ্র স্মৃতি পুরস্কার (২০১৩)। ২০১৯ সালে কিশোর সাহিত্যে সার্বিক অবদানের জন্য পশ্চিমবঙ্গ সরকারের তরফ থেকে তাঁকে বিদ্যাসাগর পুরস্কারে সম্মানিত করা হয়।
কল্পবিজ্ঞানের এই জনপ্রিয় লেখক ২০২১ সালের ২৭ এপ্রিল করোনা আক্রান্ত হয়ে কলকাতার মৌলালির লাইফ লাইন নার্সিংহোমে ভর্তি হন। উল্লেখ্য তার স্ত্রী ও কন্যা মোনালিসাও কোভিডে আক্রান্ত হয়েছিলেন। তার জন্য প্লাজমার খোঁজ চলছিল। পরের দিন, ২৮ এপ্রিল, সকাল ৭টা ১৫ মিনিটে তার মৃত্যু হয়। মৃত্যুকালে বয়স হয়েছিল ৬৯ বছর।
বাংলাদেশের পাটকলের তালিকা

এটি বাংলাদেশের পাটকলগুলোর তালিকা; যেখানে বাংলাদেশের সকল পাটজাত পন্য উৎপাদনকারী এবং সংশ্লিষ্ট প্রতিষ্ঠানগুলোর সংক্ষিপ্ত বিবরণ দেয়া হয়েছে।
বাংলাদেশ পাটকল করপোরেশনের ব্যবস্থাপনায় মোট ৩২টি মিল পরিচালিত হয়; এর মধ্যে ২২টি পাটকল কখনও বেসরকারি ব্যবস্থাপনায় হস্তান্তর করা হয়নি, ৩টিতে পাটকল সংশ্লিষ্ট দ্রব্যাদি উৎপাদিত হয়, ১টি প্রতিষ্ঠান মামলাজনিত কারণে বন্ধ রয়েছে এবং ৬টি প্রতিষ্ঠান বেসরকারি ব্যবস্থাপনায় হস্তান্তর করার পর শর্ত ভঙ্গের কারণে পুনরায় নিয়ন্ত্রণে নেয়া হয়েছে। এগুলো হলোঃ
ঢাকা জোন
চট্টগ্রাম জোন
খুলনা জোন
</div>
লোকসানী সরকারি প্রতিষ্ঠানসমূহ "প্রাইভেটাইজেশন"-এর আওতায় ৩৮টি সরকারি পাটকল 'বেসরকারি-ব্যবস্থাপনা'য় হস্তান্তর করা হয়েছে; এগুলো হলো:
গীতা রানী ভুঁইয়া

গীতা রানী ভুঁইয়া হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৭ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় সবং বিধানসভা কেন্দ্রের বিধায়ক হিসেবে দায়িত্ব পালন করেছেন।
দীপালি বিশ্বাস

দীপালি বিশ্বাস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১৬ সাল থেকে ২০২১ সাল পর্যন্ত পশ্চিমবঙ্গ বিধানসভায় গাজোল বিধানসভা কেন্দ্রের বিধায়ক হিসেবে দায়িত্ব পালন করেছেন।
ফিশ মার্কহাম

লরেন্স অ্যান্ডারসন মার্কহাম (; জন্ম: ১২ সেপ্টেম্বর, ১৯২৪ - মৃত্যু: ৫ আগস্ট, ২০০০) সোয়াজিল্যান্ডের এমবাবানে এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটালের প্রতিনিধিত্ব করেছেন। দলে তিনি মূলতঃ ডানহাতি লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করে গেছেন ‘ফিশ’ ডাকনামে পরিচিত ফিশ মার্কহাম।
১৯৪৬-৪৭ মৌসুম থেকে ১৯৫০-৫১ মৌসুম পর্যন্ত ফিশ মার্কহামের প্রথম-শ্রেণীর খেলোয়াড়ী জীবন চলমান ছিল। এ সময়ে তিনি মাত্র সতেরোটি প্রথম-শ্রেণীর খেলায় অংশ নেন। তন্মধ্যে, ১৯৪৭-৪৮ মৌসুমের কারি কাপে ওয়েস্টার্ন প্রভিন্সের বিপক্ষে ৭/১০৬ নিয়ে ব্যক্তিগত সেরা বোলিং পরিসংখ্যান দাঁড় করান। এর এক সপ্তাহ পর অরেঞ্জ ফ্রি স্টেটের বিপক্ষে ব্যক্তিগত সর্বোচ্চ ১৩৪ রানের দূর্দান্ত ইনিংস উপহার দেন। নয় নম্বরে ব্যাটিংয়ে নেমে তিনি এ রান তুলেন। দলীয় সংগ্রহ এ পর্যায়ে ১৬৬/৭ ছিল। অসি ডসনের সাথে অষ্টম উইকেট জুটিতে ১৭৪ রান যুক্ত করেন। খেলায় তিনি উভয় ইনিংসে তিনটি করে উইকেট পেয়েছিলেন। এরফলে তার দল ইনিংস ব্যবধানে জয় তুলে নেয়।
ফিশ মার্কহাম মূলতঃ ডানহাতি লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতি ব্যাটিং করতেন তিনি। সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ পেয়েছিলেন তিনি। ১২ ফেব্রুয়ারি, ১৯৪৯ তারিখে জোহেন্সবার্গে ইংল্যান্ডের বিপক্ষে টেস্ট ক্রিকেটে অভিষেক ঘটে ফিশ মার্কহামের।
১৯৪৮-৪৯ মৌসুমে ইংল্যান্ড দল দক্ষিণ আফ্রিকা গমন করে। সিরিজের চতুর্থ খেলায় তার এ অভিষেক পর্ব সম্পন্ন হয়। টাফটি মান ও অ্যাথল রোয়ানের সাথে তৃতীয় স্পিনার হিসেবে অংশ নেন। একমাত্র ইনিংসে ২০ রান তুলেছিলেন। এছাড়াও, খেলায় একটিমাত্র উইকেটের সন্ধান পান। ফলশ্রুতিতে, পরের টেস্ট থেকে বাদ পড়েন। এরপর থেকে তাকে আর টেস্ট ক্রিকেট অঙ্গনে খেলতে দেখা যায়নি।
৫ আগস্ট, ২০০০ তারিখে ৭৫ বছর বয়সে নাটালের পিটারমারিৎজবার্গে ফিশ মার্কহামের দেহাবসান ঘটে। তার ভ্রাতা নেভিল মার্কহাম নাটালের পক্ষে প্রথম-শ্রেণীর ক্রিকেটে অংশগ্রহণ করেছিলেন।